
Šolsko leto: 2025/2026
Merila ocenjevanja za PV:
UMEG- 1. letnik,  USIG- 1., 2., 3. letnik; PDO 3. letnik, GLI 4. letnik
1. SPLOŠNA IZHODIŠČA

Ocenjevanje poteka v skladu s Pravilnikom o ocenjevanju znanja v srednjih šolah, Šolskimi pravili o ocenjevanju znanja na SVŠGUGL in veljavnim učnim načrtom.

2. OBLIKE IN NAČINI  OCENJEVANJA
Dijak pridobi ocene v obliki pisnega ocenjevanja znanja (glasbena teorija, glasbena zgodovina, glasbeno oblikoslovje, slušni primeri), ustnega ocenjevanja znanja (glasbena teorija, glasbena zgodovina, glasbeno oblikoslovje, izbrana poglavja iz metodike predšolske glasbene vzgoje, glasbeno-didaktične igre, glasbeno ustvarjanje…) in s petjem ter igranjem na sopransko kljunasto flavto. Ocenjujejo se lahko tudi poročila, referati, seminarske naloge, sodelovanje pri pouku, reševanje domačih nalog, sodelovanje pri projektih, timsko delo, glasbeni nastopi pri GLI ter zbirka malih inštrumentov.
Dijaku, ki v ocenjevalnem obdobju ne napiše treh domačih nalog, se lahko ukine napovedano ustno ocenjevanje znanja. 
3. NAČRT OCENJEVANJA ZNANJA
Znanje se ocenjuje ustno in pisno in se vrednoti z ocenami od 1 do 5. Dijak pri ustnem ocenjevanju znanja odgovarja na najmanj tri različna vprašanja in za to dobi oceno. Dijaki so pred tem seznanjeni z obsegom učne snovi in z začetkom ustnega ocenjevanja, ki je napovedano.
Dijak pridobi :
1. letnik 

UMEG: 
1. konferenca- ena ocena iz petja pesmi (iz zbirke Majhna sem bila)
2. konferenca-ena ocena iz petja pesmi (iz zbirke Majhna sem bila)
 USIG: 
1. konferenca-ena pisna ocena, ena ustna ocena iz teorije glasbe
2. konferenca-dve pisni oceni, ena ocena iz petja pesmi (z listov)
2. letnik
 USIG: 
1. konferenca- ena pisna ocena, ena ocena iz petja pesmi (iz zbirke Majhna sem bila s taktiranjem in ritmično-melodično analizo pesmi).

2. konferenca- dve pisni oceni, ena ocena iz petja pesmi (iz zbirke Majhna sem bila s taktiranjem in ritmično-melodično analizo pesmi).
3. letnik

USIG:
Dijak pri skupnem delu pouka pridobi dve pisni oceni: v 1. konferenci iz teorije glasbe, v drugi pa iz zgodovine glasbe + glasbeni posnetki. Pri skupinskem delu pouka pridobi eno do dve oceni s petjem in igranjem na kljunasto flavto (ali zvončke, če gre za poškodbo prstov) na konferenco. Po navodilih izdela tudi zbirko improviziranih malih inštrumentov, ki je obvezen del skupne ocene.
Določitev meril za končno oceno nadpredmeta:
Zapis končne ocene predmeta oz. strokovnega modula, ki ga poučuje več učiteljev se določi na podlagi povprečne ocene povprečja vseh podpredmetov. Pri decimalkah zaključevanja velja: nad 0,5 se zaokroži navzgor. Če se o končni oceni učitelji ne sporazumejo, jo na predlog ravnatelja potrdi oddelčni učiteljski zbor oziroma programski učiteljski zbor.
PDO
Pri PDO dobi dijak eno oceno (izvajanje: igranje na inštrument ali petje) na ocenjevalno obdobje. V primeru neopravičene odsotnosti (na predstavi) ali neresnega odnosa do dela pri pripravi in nastopih je dijak neocenjen.

4. Letnik
GLI

Dijak pridobi pri GLI tri ocene s pripravo in izvedbo tematskih nastopov v povezavi z vsemi štirimi osnovnimi glasbenimi dejavnostmi ter izvenglasbenimi elementi (literatura, gib, likovna umetnost, rekvizit) ter eno procesno oceno (igranje, petje). 

4.  OPISNA MERILA IN KRITERIJI ZA OCENJEVANJE

· Vse ocene so enakovredne, temeljna znanja so predmet ocenjevanja skozi vse šolsko leto.
· Za pozitivno oceno morajo biti vsa ocenjevalna obdobja ocenjena pozitivno oz. morajo biti vse negativne ocene popravljene.
· Dijaki morajo pridobiti ocene vseh učnih sklopov. 

· Končna ocena je povprečje vseh ocen iz ocenjevalnih obdobjih.
KRITERIJ USTNEGA OCENJEVANJA ZNANJA

	
	Poznavanje in razumevanje pojmov
	Interpretacija
	Uporaba primerov

	odlično (5)
	· dijak ima vpogled v vse pojme, ki jih smiselno, pravilno in jasno uporablja
	· govori jasno in povezano

· izkazuje analitično razmišljanje in sposobnost sinteze
	· primeri so ustrezni in prepričljivi, morda celo izvirni

	prav dobro (4)
	·  dijak ima vpogled v večino pojmov, ki jih primerno predstavi
	· govori jasno in povezano, vendar se izogiba analitičnemu razmišljanju
	· primeri so ustrezni

	dobro (3)
	· dijak ima predstavo o bistvenih povezavah med pojmi, vendar dela napake
	· govori jasno in povezano, vendar so zaključki le deloma oblikovani na osnovi predstavljenih podatkov
	· primeri so šibki in pomanjkljivi

	zadostno (2)
	· dijak ima pomanjkljivo poznavanje osnovnih pojmov
	· govori nepovezano, vsebina je predstavljena brez razumevanja
	· primeri so deloma neustrezni ali jih ni

	nezadostno (1)
	· dijak ima zelo pomanjkljivo ali napačno poznavanje osnovnih pojmov
	· govori zmedeno, nejasno, nepovezano
	· primeri so neustrezni ali jih sploh ni


KRITERIJI PISNEGA OCENJEVANJA ZNANJA

	ocene
	odlično (5)
	prav dobro (4)
	dobro (3)
	zadostno (2)
	nezadostno (1)

	Uspešno opravljene naloge v %
	89–100
	77–88
	63–76
	50–62
	0–49


KRITERIJI ZA PETJE
Odl (5): dijak-inja odlično pozna in obvlada petje pesmi ter jih doživeto izvaja, pri tem razume in upošteva vse interpretacijske elemente, pri izvajanju pa je kritičen in samostojen. 

Pdb (4): dijak-inja dobro pozna in obvlada pevski repertoar ter ga samostojno izvaja, dopuščena je manjša težava pri besedilu oziroma intonaciji.
Db (3): dijak-inja vsebine pozna, jih le deloma obvlada, interpretacije so smiselne, ne pa poglobljene. Ima intonančne težave (ne obvlada skokov v kvinto in kvarto), pazi na osnovni ton.

Zd (2): dijak-inja slabše obvlada učno snov, tehnično in interpretacijsko slabše poje, pesmi so še vedno ritmično in melodično prepoznavne, ima težave pri vračanju na osnovni ton.

Nzd (1): dijak-inja zelo slabo ali sploh ne obvlada petja, interpretacija je pomanjkljiva, nedoživeta, pesmi pa so ritmično in melodično neprepoznavne.
KRITERIJI ZA IGRANJE NA KLJUNASTO FLAVTO
Odl (5): dijak-inja odlično pozna in obvlada tehniko igranja na inštrument, skladbe in pesmi ter jih doživeto interpretira, pri čemer pozna in upošteva vse interpretacijske elemente, pri izvajanju je samostojen in kritičen.  

Pdb (4): dijak-inja snov igranja na inštrument dobro pozna in obvlada, ter jo samostojno izvaja.
Db (3): dijak-inja učno snov pozna, jo le deloma obvlada, interpretacije so smiselne ne pa poglobljene.
Zd (2): dijak-inja slabše obvlada učno snov, tehnično in interpretacijsko slabše izvaja.
Nzd (1): dijak-inja zelo slabo ali sploh ne obvlada tehnike igranja, interpretacija je zelo pomanjkljiva, nedoživeta, sodelovanja in znanja ni oz. ne dosega minimalnih standardov.
KRITERIJI ZA PRIPRAVO IN IZVEDBO NASTOPA PRI GLI
Pri kriteriju ocenjevanja se upošteva interpretacija, govorna in pevska artikulacija, inštrumentalna izvedba, izvirnost, ustvarjalna domišljija, vsebinska zaokroženost, estetski vtis ter pokazane spretnosti in znanje. 

Odl (5): Vse dejavnosti in elementi so izvedeni na visoki ravni, nastop je usklajen, ustvarjalen in izrazno prepričljiv.

Pdb (4): Večina elementov je kakovostno izvedenih, manjše pomanjkljivosti v usklajenosti ali tehnični izvedbi.

Db (3): Opazne pomanjkljivosti v eni izmed dejavnosti ali izvenglasbenih elementih, celota je vseeno smiselna.

Zd (2): Večje pomanjkljivosti v pripravi ali izvedbi, povezava elementov je šibka, izražena je minimalna ustvarjalnost.

Nzd (1): Nastop je nepopoln, brez povezave med elementi.
KRITERIJI ZA PROCESNO OCENO-GLI (IGRANJE INSTRUMENTA/PETJE)
Pri ocenjevanju se ocenjuje dijakovo izvajanje glasbenih vsebin – petje in igranje na instrumente. Upošteva se glasbena pismenost, tehnična natančnost, muzikalnost, delavnost in samoevalvacija ter delo v skupini. Ocena je rezultat povprečja po posameznih kriterijih in temelji na procesnem spremljanju dijaka.

Odl(5): Dijak odlično pozna in smiselno uporablja glasbene pojme, obvladuje tehniko igranja ali petja ter se odlično vključuje v skupinsko muziciranje. Njegova izvedba je poglobljena, doživeta in interpretativno premišljena. Pri delu je popolnoma samostojen, kritičen in redno pripravljen.

Pdb(4): Dijak dobro pozna glasbene pojme ter jih pravilno uporablja pri izvedbi, njegova tehnika igranja ali petja je zanesljiva. V izvedbi upošteva osnovne interpretativne elemente in doseže delno doživetost. Pri delu je večinoma samostojen in pogosto pripravljen. 

Db(3): Dijak delno pozna glasbene pojme in jih uporablja z manjšimi težavami ter ob pomoči učitelja. Tehniko izvajanja obvladuje le delno, interpretacija je smiselna, a ne poglobljena, izvedba pa lahko niha v natančnosti. Samostojnost in kritičnost sta omejeni, pripravljenost na uro niha. 

Zd(2): Dijak pozna le osnovne glasbene pojme in jih uporablja pomanjkljivo. Tehnika izvajanja je nezanesljiva, interpretacija je osnovna, izvedba pa nedoživeta in tehnično šibka. Pri delu je nesamostojen, kritičnost in pripravljenost na uro sta redki. 

Nzd(1): Dijak ne pozna osnovnih glasbenih pojmov in ne razume zakonitosti izvajanja. Njegova izvedba je tehnično napačna, interpretacija pa pomanjkljiva ali odsotna. Pri delu je nesamostojen, nepripravljen in nekritičen. 
5. POPRAVLJANJE NEZADOSTNIH OCEN PRI UMEG, USIG, PDO IN GLI
Nezadostne ocene se po predhodnem dogovoru z dijaki popravljajo pisno, ustno, s petjem, igranjem na kljunasto flavto ali pripravo in izvedbo nastopa pri GLI. Kriteriji so enaki kot pri prvem ocenjevanju. Negativne ocene dijak popravlja v skladu s šolskimi pravili. 
6. OBLIKOVANJE ZAKLJUČNE OCENE PRI UMEG, USIG, PDO IN GLI
Pri oblikovanju zaključne ocene so upoštevane vse pridobljene ocene in aktivno sodelovanje pri pouku, ki vpliva na oblikovanje zaključne ocene. V primeru, da je ob koncu šolskega leta dijak med oceno, le-to lahko izboljša pisno ali ustno.
a) PREDMETNI, DOPOLNILNI IN POPRAVNI IZPITI PRI UMEG, USIG, PDO IN GLI
b) Predmetni izpit opravljajo dijaki, ki hitreje napredujejo, izboljšujejo končno oceno ali se želijo prepisati iz drugega izobraževalnega programa.

c) Dopolnilni izpit opravljajo dijaki, ki do zaključka pouka niso bili ocenjeni.
d) Popravni izpit opravljajo dijaki, ki imajo ob koncu pouka zaključeno nezadostno oceno.
e) Popravni in predmetni izpiti obsegajo snov celega šolskega leta, dopolnilni pa le del neocenjene ali nepredelane snovi.
f) Popravni, predmetni in dopolnilni izpiti pri UMEG se opravljajo z izvajanjem-petjem. 
g) Popravni, predmetni in dopolnilni izpiti pri USIG v 1. in 2. letniku so sestavljeni iz pisnega in ustnega dela. V 3. letniku je izpit sestavljen iz pisnega dela (20%), izvajanja-petje (30%) in igranje na kljunasto flavto (50%). Po navodilih izdela in na izpit prinese tudi zbirko improviziranih malih inštrumentov, ki je obvezen del skupne ocene. Za pozitivno oceno morajo biti vsi deli izpita pozitivni.
h) Popravni, predmetni in dopolnilni izpiti pri PDO se opravljajo z izvajanjem-petjem ali igranjem na inštrument. 
i) Popravni, predmetni in dopolnilni izpiti pri GLI se opravljajo s pripravo in izvedbo nastopa ter igranjem in petjem na kljunasto flavto.
j) Pisni del izpita lahko traja do 90 minut. Naloge pripravi glasbeni aktiv.
k) Ustni del izpita traja največ 35 minut (15 minut priprave, 20 minut zagovor). Kandidat lahko enkrat zamenja listek z vprašanji. Listke z vprašanji pripravi glasbeni aktiv.

l) Pisne in ustne ocene so enakovredne. Za pozitivno oceno morata biti obe pozitivni. 
Predmetni izpit za prehod v 2. letnik PV
Kandidat se oglasi osebno na šoli junija, da dobi izčrpna navodila in morebitna pojasnila. V kolikor predloži spričevalo GŠ ali spričevalo iz gimnazije, se mu na osnovi tega lahko prizna del snovi iz teorije glasbe (3. del).
1. del / Petje pesmi na pamet iz knjige Majhna sem bila (MSB):
· Po Koroškem, po Kranjskem (št. 44)
· Žogica (št. 83)
· Pleši, pleši črni kos (št. 129)
· Vrabčkova zimska pesem (št. 60)
· Vlak (št. 100)
· Sneženi mož (št. 57)

· Mlinček (št. 95)

· Miška (št. 1)

· Babica Zima (št. 56)
· Živali jeseni (št. 50)
2. del / Petje pesmi z listov:
· ljudske pesmi (obe strani)

· Trka, trka Peter

· Jutranja rosa

· Adlešičko kolo

· Tribučko kolo

· Pomladne piščali

· Zgodaj zjutraj

· Jesen

3. del / Osnove teorije glasbe:
Učna snov: notni sistem, osnove notne pisave, ključi (violinski in basovski), notni obseg od c1 do c3, mala in velika oktava, metrum, ritem, takt, predtakt, osnovni in sestavljeni taktovski načini; taktiranje, artikulacijski znaki, klaviatura (cel-ton, pol-ton), durove  lestvice z višaji in nižaji, funkcije v lestvici, intervali z obrati, kvintakordi, predznaki (vsi), znaki za dinamiko, podaljševalna znamenja, oznake za tempo, glasbeno oblikovanje (motiv, stavek), mala pesemska oblika (enodelna, dvodelna, tridelna), solffegio, taktiranje, melodična območja otroških pesmi, ritmična in melodična analiza pesmi.
Predmetni izpit za prehod v 3. letnik PV
Kandidat se oglasi osebno na šoli junija, da dobi izčrpna navodila in morebitna pojasnila. V kolikor predloži spričevalo GŠ ali spričevalo iz gimnazije, se mu na osnovi tega lahko prizna del snovi iz teorije glasbe (2. del).

1. del / Petje pesmi na pamet iz knjige Majhna sem bila (MSB):
· Sijaj, sijaj sončece (št. 33)
· Sonce sije, dežek gre (št. 116)
· Ježek in medved (št. 48)
· Aja tutaja (št. 136)
· Kostanjček zaspanček (št. 47)
· Miške in mačke plešejo (št. 127)
· Vetrič, veter (št. 42)
· Čolniček (št. 104)
· Pesmica o snegu (št. 55)
· Uspavanka (št. 139)

2. del / Osnove teorije glasbe in oblikoslovja 
Učna snov: oznake za dinamiko, tempo in agogiko, dirigiranje osnovnih taktovskih načinov, solffegio, melodični nareki, obračanje intervalov, ritmično-melodična analiza pesmi, triola, obračanje kvintakordov, transpozicija (tonalna in realna), molove lestvice, pentatonika, kromatična lestvica, kadence, dominantni septakord.
Predšolska vzgoja

MERILA OCENJEVANJA za predmet klavir/kitara (1., 2. in 3. letnik) in glasbena pravljica (GP) 4. letnik
1. SPLOŠNA IZHODIŠČA

Ocenjevanje poteka v skladu s Pravilnikom o ocenjevanju znanja v srednjih šolah, Šolskimi pravili o ocenjevanju znanja na SVŠGUGL in veljavnim učnim načrtom.

2. OBLIKE IN NAČINI OCENJEVANJA

Pri predmetu klavir/kitara in glasbena pravljica dijaki pridobijo ocene v obliki izvajanja-igranja na inštrument. Ocenjuje se tehnično znanje, natančnost in zanesljivost izvedbe, občutek za ritem, muzikalnost, pripravljenost na pouk in prizadevnost za delo.

3. NAČRT OCENJEVANJA ZNANJA

Po preverjanju učne snovi se znanje ocenjuje (izvedba-igranje na inštrument). Dijak v šolskem letu dobi štiri ocene, dve oceni na ocenjevalno obdobje. 

Dijak izvaja snov iz klavirske oz. kitarske literature in za to dobi oceno. Ocenjevanje znanja se vrednoti z ocenami od 1 do 5. Ocenjevanje je napovedano, dijaki so pred tem seznanjeni z obsegom učne snovi. 
Predpogoj za uspešno in tehnično pravilno igranje na inštrument so urejeni nohti, ki so pri pravilni tehniki igranja neslišni. V primeru neupoštevanja pravil dijak izgubi možnost napovedanega ocenjevanja.
4.  OPISNA MERILA  IN KRITERIJI ZA OCENJEVANJE

· Vse ocene so enakovredne (izvedba tehničnih prvin, igranje etud, skladb, spremljav k pesmicam+lastno petje, lastnih skladb, glasbene pravljice), temeljna znanja so predmet ocenjevanja skozi vse šolsko leto,
· za pozitivno oceno morajo biti vsa ocenjevalna obdobja ocenjena pozitivno oz. morajo biti vse negativne ocene popravljene,
· dijaki morajo pridobiti ocene vseh učnih sklopov,
· končna ocena je povprečje vseh ocen iz ocenjevalnih obdobjih.
KRITERIJI za igranje inštrumenta

Odl (5): Dijak odlično obvlada tehniko igranja inštrumenta, skladbe izvaja zanesljivo, natančno in izrazno bogato. Interpretacija je poglobljena, doživeta, vključuje ustrezno dinamiko, agogiko, fraziranje, artikulacijo in slogovno ustreznost. Pri izvajanju je samostojen, kritičen do lastne igre ter sposoben umetniškega izraza.

Pdb (4): Dijak dobro obvlada tehniko igranja inštrumenta in skladbe izvaja tekoče ter slogovno ustrezno. Interpretacija je smiselna in vključuje večino interpretacijskih elementov (dinamika, agogika, fraziranje, artikulacija), vendar ne vedno v celoti poglobljeno. Pri izvajanju je samostojen in zanesljiv.

Db (3): Dijak pozna učno snov in jo deloma obvlada. Interpretacija je večinoma smiselna, a površna – vključuje le osnovne elemente (osnovna dinamika, preprosto fraziranje), manjka izrazna poglobljenost ali slogovna ustreznost. Pri izvajanju je občasno nesamostojen.

Zd (2): Dijak slabše obvlada učno snov, izvaja skladbe z napakami in negotovostjo. Interpretacija je skromna, omejena predvsem na reprodukcijo tonov brez izrazitejših interpretacijskih elementov. Tehnika in izraznost sta na osnovni ravni, slogovna ustreznost ni upoštevana.

Nzd (1): Dijak zelo slabo ali sploh ne obvlada tehnike igranja na inštrument. Interpretacija je pomanjkljiva, brez izraznosti, nedoživeta, interpretacijskih elementov ni ali pa so neustrezni. Sodelovanje in znanje sta minimalna.
5. POPRAVLJANJE NEZADOSTNIH OCEN:

Nezadostne ocene se popravljajo po predhodnem dogovoru z dijaki in profesorji. Kriteriji so enaki kot pri prvem ocenjevanju.

6. OBLIKOVANJE ZAKLJUČNE OCENE

Pri oblikovanju zaključne ocene so upoštevane vse pridobljene ocene.
7. PREDMETNI, DOPOLNILNI IN POPRAVNI IZPITI 

· Predmetni, dopolnilni oziroma popravni izpit je v celoti sestavljen iz igranja na inštrument (igranje tehničnih prvin, etud, skladb, spremljav k pesmicam ob petju, glasbena pravljica-3. in 4. letnik). Izvajanje izpita traja največ 35 minut.
· Dopolnilni izpit opravljajo dijaki, ki do zaključka pouka niso pridobili vseh ocen.

· Popravni izpit opravljajo dijaki, ki imajo ob koncu pouka zaključeno negativno oceno.

· Predmetni izpit opravljajo dijaki, ki hitreje napredujejo, izboljšujejo končno oceno ali se želijo prepisati iz drugega izobraževalnega programa. 
Predmetni izpit za prehod v 2. letnik PV

Kandidat se mora oglasiti osebno na šoli junija, da dobi izčrpna navodila in morebitna pojasnila. V kolikor predloži spričevalo GŠ, se mu na osnovi tega lahko prizna del snovi za izpit.
· Instrument - Klavir:
· Lestvice in akordi do štirih predznakov
· Lemoine (1. del): do št. 30

· 70 skladbic za klavir: št. 1-8

· spremljave otroških pesmi v oktavi in decimi (zapis v notni zvezek, igranje in petje): Po Koroškem, Žogica, Miška, Zima je prišla...
Merila in kriteriji so objavljeni v spletni učilnici za glasbo.
ravnateljica:                                                                                                                                                               vodja glasbenega aktiva:

PETRA VIGNJEVIČ KOVJANIĆ                                                                                                                                    KATJA KOS

